[{"text_idx": "#000000", "text": "Aeg on tuppa tuua jo\u0303ulupuu. Kindlasti nii mo\u0303nedki on juba toonud."}, {"text_idx": "#000001", "text": "Mida teha, et ta seisaks kauem ilus ega hakkaks kohe okkaid poetama? Kuidas hoolitseda potis kasvava elusa puu eest?"}, {"text_idx": "#000003", "text": "U\u0308ks staaz\u030cikas metsamees andis hea soovituse jo\u0303ulukuuse valimiseks: a\u0308rge vo\u0303ta metsa all vo\u0303i varjus kasvanud puud, sest lagedal kasvanud kuusel pu\u0308sivad okkad paremini ku\u0308ljes. Pea see va\u0308a\u0308rt no\u0303uanne metsa minnes meeles!"}, {"text_idx": "#000004", "text": "U\u0308ksko\u0303ik, kas to\u0303id puu ise metsast vo\u0303i ostsid selle mu\u0308u\u0308giplatsilt, tasub tema pu\u0308stipanekul veidi vaeva na\u0308ha, et muuta puu vastupidavamaks. Kuigi nulud hoiavad oma okkaid paremini kui kuused, kuluvad ja\u0308rgnevad no\u0303uanded a\u0308ra neilegi."}, {"text_idx": "#000005", "text": "* A\u0308ra too puud kohe sooja tuppa, vaid lase tal trepikojas, verandal vo\u0303i garaaz\u030cis temperatuurimuutusega kohaneda. Eriti oluline on see siis, kui o\u0303ues on miinuskraadid: puu peab jahedas kohas ko\u0303igepealt u\u0308les sulama, sest ku\u0308lmunud oksad on rabedad ja vo\u0303ivad kergesti murduda."}, {"text_idx": "#000006", "text": "* Nii nagu lo\u0303ikelilledel, vajab ka lo\u0303igatud puu tu\u0308veots enne vette panemist va\u0308rskendamist \u2013 sae a\u0308ra va\u0308hemalt 1 cm paksune ketas. Ta\u0308nu va\u0308rskendatud imupinnale saab puu paremini vett ka\u0308tte."}, {"text_idx": "#000007", "text": "* Kuusejala veeanumasse pane kuum (50\u201360\u00b0) vesi. Va\u0308rskendatud lo\u0303ikepinnaga kuuske vo\u0303i nulgu vo\u0303ib hoida enne kohale sa\u0308ttimist ka mo\u0303ned tunnid veea\u0308mbris, et ta saaks end korralikult vett ta\u0308is imeda."}, {"text_idx": "#000008", "text": "* Pane puu vo\u0303imalikult kaugele ahjudest ja radiaatoritest."}, {"text_idx": "#000009", "text": "* Jo\u0303ulupuu pu\u0308sib kauem kena, kui lisad vette lo\u0303ikelillede sa\u0308ilituslahust. See toidab puud ning vesi ei la\u0308he roiskuma."}, {"text_idx": "#000010", "text": "* Piserda puud toasooja veega, sest ta omastab niiskust ka okaste kaudu. Kui toas on va\u0308ga soe, tasub seda teha iga pa\u0308ev. Piserdamise ajaks lu\u0308lita elektriku\u0308u\u0308nlad vooluvo\u0303rgust va\u0308lja. Uuesti vo\u0303ib tuled po\u0303lema panna siis, kui lambid on kuivanud."}, {"text_idx": "#000011", "text": "* Esimestel pa\u0308evadel joob puu palju \u2013 suur puu vo\u0303ib mo\u0303ne tunniga a\u0308ra ru\u0308u\u0308bata lausa 2\u20133 liitrit vett. Kontrolli mitu korda pa\u0308evas veetaset."}, {"text_idx": "#000012", "text": "* Kui puu ja\u0308i siiski kuivale, tuleks tu\u0308ve otsast uus ketas a\u0308ra saagida, sest kuivanud varreotsa kaudu ei saa puu enam piisavalt vett ka\u0308tte. To\u0303si, see on va\u0308ga tu\u0308likas ettevo\u0303tmine, sest ehted tuleb ju a\u0308ra vo\u0303tta. Aga kindlasti tasub vaev end a\u0308ra, sest puukene pu\u0308sib sel juhul kauem ilusana."}, {"text_idx": "#000013", "text": "* Elus ku\u0308u\u0308nlatuli on kaunis, kuid leegid kuumutavad o\u0303hku ning kuivatavad oksakesi, puu vo\u0303ib muutuda koguni tuleohtlikuks. Kindlam on kasutada va\u0308iksemate lampidega elektriku\u0308u\u0308nlaid."}, {"text_idx": "#000014", "text": "Aiakeskusest vo\u0303ib koju tuua ka potis mulla sees kasvava elusa kuuse vo\u0303i nulu. Paljudele meeldib see vo\u0303imalus, sest siis saab puu hiljem aeda istutada."}, {"text_idx": "#000015", "text": "Potipuud eelistades tasub aga teada, et okaspuud tahavad talvel jaheduses puhata ning seeto\u0303ttu tunnevad nad end soojas ja kuiva o\u0303huga ruumis va\u0308ga halvasti. Paar na\u0308dalat on nende jaoks to\u0303eliselt piinarikas. Kui on kindel plaan potipuu hiljem aeda istutada, siis mo\u0303ni asjatundja ei soovita puud soojas toas hoida u\u0308ldse kauem kui kolm pa\u0308eva. Potipuud on parem kasutada jahedas ruumis, va\u0308ljas trepil, ro\u0303dul ja terrassil."}, {"text_idx": "#000016", "text": "* Toas katsu leida potipuule vo\u0303imalikult valge ja jahedam koht. Soojas toas puu elustub, talle tulevad va\u0308rsked kasvud. Eriti halvasti tunneb potipuu end po\u0303randaku\u0308ttega ruumis, samuti radiaatori ja ahju la\u0308hedal."}, {"text_idx": "#000017", "text": "* Kastmise asemel on parem piserdada vo\u0303ra toasooja veega, kuna vett otse juurtele andes on puu kasv hoogsam. Okaste kaudu omastab puu ku\u0308llalt palju niiskust."}, {"text_idx": "#000018", "text": "* Muld ei tohi muidugi pa\u0308riselt a\u0308ra kuivada, hoia see kergelt niiske. Kui pritsid oma puukest sageli, on tal hulga kergem taluda ka ruumis olevat kuiva o\u0303hku."}, {"text_idx": "#000019", "text": "* Mitte mingil juhul a\u0308ra anna potipuule va\u0308etist, talvisel puhkeajal ta seda ei talu."}, {"text_idx": "#000020", "text": "* Kui o\u0303ues on ku\u0308lmakraadid, siis a\u0308ra potti kohe va\u0308lja to\u0303sta. Ja\u0308rsk u\u0308leminek on s\u030cokk, kuna soojas olles on puu elutegevus hoogustunud. Ku\u0308lma ka\u0308es va\u0308rsked kasvud hukkuvad."}, {"text_idx": "#000021", "text": "* Hoia potipuud mo\u0303nda aega valges ja jahedas kohas (verandal, ku\u0308tmata toas, garaaz\u030cis), kus on umbes 10\u00b0 sooja. Alles siis, pa\u0308rast u\u0308leminekuperioodi, vo\u0303id ta lo\u0303puks o\u0303ue to\u0303sta. Ka\u0308reda pakasega a\u0308ra seda muidugi tee. Tegelikult vo\u0303ib potipuu olla jahedas valges ruumis vabalt kevadeni."}, {"text_idx": "#000022", "text": "* A\u0308ra vii elava puuga potti keldrisse, sest seal on pime. Samuti on oht, et sa unustadki puu keldrisse ja ta sureb janusse."}, {"text_idx": "#000023", "text": "* Kui ilmad on jaanuari alguses pehmed ja maa sula, vo\u0303id poti kaevata mulla sisse ning kevadel puukese juba korralikult o\u0303igesse kohta u\u0308mber istutada."}, {"text_idx": "#000024", "text": "Toitelahus jo\u0303ulukuuskedele on vedel toitelahus, mis pikendab jo\u0303ulupuudel okaste ku\u0308ljes pu\u0308simist. Toode, mis on ette na\u0308htud lo\u0303igatud jo\u0303ulupuu elujo\u0303ulisuse suurendamiseks ja nende pikemaks sa\u0308ilitamiseks. See aitab jo\u0303ulupuudel ja okaspuust tehtud dekoratsioonidel pu\u0308sida kauem va\u0308rske ja tervena. Vedel lahus hoiab vee kaua selge ja la\u0308bipaistvana."}, {"text_idx": "#000025", "text": "Elho tumeroheline kuusejalg Nordman on modernne ja elegantne ning ta\u0308nu oma vee reservuaarile hoiab kuuse pikalt kaunina. Kerge ja kindel kinnitus stabiliseerib puu sekunditega. Valikus on 39cm ja 52cm diameetriga kuusejalad."}, {"text_idx": "#000026", "text": "Elho tumeroheline kuusejalg Oslo on modernne ja elegantne ning ta\u0308nu oma vee reservuaarile hoiab kuuse pikalt kaunina. Kerge ja kindel kinnitus stabiliseerib puu sekunditega. Oslo kuusejalga ta\u0308iendab imeilus lumehelbekeste muster."}, {"text_idx": "#000027", "text": "Kerge kuusejalg plastikust, kuuske on lihtne paigaldada. Saadaval kolme erinevat va\u0308rvi \u2013 roheline, kuldne ja ho\u0303bedane."}, {"text_idx": "#000028", "text": "Kaup saadaval ha\u0308sti varustatud poodides ja "}]